[image: ]		MINISTERUL EDUCAȚIEI 



                                                                                                                     21.08.2024
                                               Informare de presă
Astăzi s-a desfășurat a treia probă scrisă din cadrul Examenului Național de Bacalaureat, sesiunea august 2024

Astăzi, 21 august 2024 s-a desfășurat proba scrisă la alegere a profilului și a specializării – proba E.d), din cadrul examenului național de Bacalaureat, în cele 4 centre de examen organizate la nivelul județului Cluj. 
Cei 478 de candidați prezenți la această probă scrisă, în cele 4 centre de examen organizate în județul Cluj, au optat pentru una dintre următoarele 10 discipline, la alegere a profilului și a specializării_ Biologie, Chimie, Fizică, Economie, Filosofie, Geografie, Informatică, Logică şi argumentare, Sociologie şi Psihologie. Un număr de 75 de candidați nu s-au prezentat la această probă scrisă și nu s-au înregistrat situații care să impună desfășurarea acestei probe cu subiecte de rezervă, nici situații de fraudă sau tentativă de fraudă. 

Reamintim faptul că există candidați din promoțiile anterioare care susțin doar una sau două probe, celelalte fiind promovate și recunoscute în sesiunile precedente ale examenului național de Bacalaureat. 

Subiectele și baremele de corectare pentru proba scrisă la alegere a profilului și a specializării–proba E.d). au fost publicate de către Centrul Național de Politici și Evaluare în Educație, pe site-ul subiecte.edu.ro, astăzi, 21 august 2024, la ora 15:00.
Joi, 22 august 2024 va avea loc proba scrisă la limba și literatura maternă–proba E.b)., pentru candidații care au studiat în limba minorităților naționale.

Afișarea primelor rezultate va avea loc în data de 26 august 2024 (până la ora 12:00), iar contestațiile se pot depune în intervalul orar 12:00-18:00, în aceeași zi. Rezultatele finale vor fi comunicate în data de 30 august 2024.
Reamintim faptul că un candidat este declarat promovat la examenul național de bacalaureat dacă îndeplinește, simultan, următoarele condiţii: a susţinut probele de evaluare a competenţelor, a susţinut toate probele scrise, a fost notat cu minimum 5 (cinci) la fiecare dintre acestea și a obținut, în final, cel puţin media 6 (șase).
Reamintim faptul că, în conformitate cu prevederile art. 5 și ale art. 6 din Regulamentul UE 2016/679 privind protecția persoanelor fizice, în ceea ce privește prelucrarea datelor cu caracter personal și privind libera circulație a acestor date de abrogare a Directivei 95/46/CE (Regulamentul general privind protecția datelor - RGPD), afișarea rezultatelor se va face prin anonimizarea numelui și a prenumelui candidatului.
Ministerul Educației și Inspectoratul Școlar Județean Cluj pun la dispoziția celor interesați liniile TELVERDE, pentru sesizarea eventualelor nereguli din cadrul Examenului Național de Bacalaureat 2024_Ministerul Educației – 0800 801 100, I.Ș.J. Cluj – 0800 816 264, sesiunea august 2024.                                                                                                                                                                                                                                                                                                                                    

